Локид Т-33 шутинг стар

Локид Т-33 Шутинг стар (енгл. Lockheed T-33 Shooting Star) једнокрилни двоседи извиђачки авион коришћен је као тренажни, авион за обуку и као авиони за вучење мета, металне конструкције са увлачивим стајним трапом типа „трицикл”. Производио се у периоду између 1948. и 1959. године у фабрици Локид у САД. Произведено је укупно преко 6.500 комада, а упркос томе што се већ скоро 50 година не производи, још увек је у употреби у неким земљама. Развој Прерадом првог америчког оперативног млазног ловца F-80 Шутинг Стар (Shooting Star - Звезда Падалица) настао је овај најуспелији млазни авион за обуку пилота на свету. Прототип под ознаком ТФ-80Ц полетео је 22. марта 1948. и у наредних десетак година овај авион је уведен у наоружање преко тридесет земаља. Временом се појавила и извиђачка варијанта под ознаком РТ 33 са камерама у носу, морнаричка верзија под ознаком ТВ, а део авиона прерађен је у беспилотне теледириговане летеће мете под ознаком QT-33. Између 1949. и 1959. само у „Локиду” произведено је преко 5.800 „тридесет-тројки”, а још 866 их је направљено по лиценци у Јапану и Канади. Поједини примерци - међу којима је један који је служио у Југословенском ратном ваздухопловству и данас лете на аеро-митинзима у свету као олдтајмери. Југославија Прва два авиона овог типа стигла су на батајнички аеродром 10. марта 1953. године и предати су 117. ваздухопловном пуку. Њихов долазак директно је преносио радио-Београд јер су то били први млазни авиони у југословенском наоружању, чиме је отворена нова страница развоја ЈРВ. Поред тога, био је то први авион код нас опремљен избацивим пилотским седиштем и који је могао да користи ЈАТО ракете приликом полетања са кратких писта. Кроз Југословенско ратно ваздухопловство укупно је прошло преко 120 авиона овог типа у разним варијантама, међу којима је и РТ-33 (уведен у Југославији 1955.) и морнарички ТВ-2 - код нас популарно назван „Тевејац”, који се појавио у нашем наоружању 1961. године. Последњих осам комада коришћених за вучу мета расходовани су 1984. године. Модели Употреба Референце Садржај овог чланка је једним делом или у целости преузет са Музеја ваздухопловства Београд. Носилац ауторских права над материјалом је дао дозволу да се исти објави под слободном лиценцом. Доказ о томе се налази на OTRS систему, а број тикета са конкретном дозволом је 2009082810052656. Литература Јанић, Чедомир; Петровић, Огњан (2010). Век авијације у Србији 1910-2010, 225 значајних летелица. Београд: Аерокомуникације. ISBN 978-86-913973-0-2. Команда РВ и ПВО,Чувари нашег неба, Војноиздавачки завод, Београд, 1977. Димитријевић, Бојан (2012). Југословенско ратно ваздухопловство 1942-1992. Београд: Институт за савремену историју. ISBN 978-86-7403-163-6. „P-80 Shooting Star Variants”. Wings of Fame. 11. London: Aerospace Publishing Ltd. 1998. ISBN 978-1-86184-017-2. Davis, Larry (1980). P-80 Shooting Star. T-33/F-94 in action. Carrollton, Texas: Squadron/Signal Publications. ISBN 978-0-89747-099-5. Simons, David; Withington, Thomas. Die Geschichte der Fligerei (на језику: (језик: немачки)). Bath: Parragon Books Ltd. ISBN 978-1-4054-8950-8. CS1 одржавање: Непрепознат језик (веза) Sharpe, Michael (2012). Military Aircraft (на језику: (језик: енглески)). Charlottesville USA: TAJ Books International LLC. ISBN 978-1-84406-224-9. CS1 одржавање: Непрепознат језик (веза) Рендулић, Златко (1974). Ваздухопловне доктрине - гледишта и техника. Београд, Војноиздавачки завод. Спољашње везе http://www.vazduhoplovnetradicijesrbije.rs/index.php/istorija/lockheed-t-33 http://www.airwar.ru/enc/other/t33.html http://www.militaryfactory.com/aircraft/detail.asp?aircraft_id=726 T-33 in Mexican Air Force (језик: енглески) AeroWeb: T-33s on display list (језик: енглески) Warbird Alley: T-33 page (језик: енглески) Walkaround T-33 Shooting Star (Eskishehir, Turkey) (језик: енглески) Pictures of the T-33 at Oak Meadow Park, (Los Gatos, CA) (језик: енглески)